2018. gada 30. oktobrī Noteikumi Nr. 660

Rīgā (prot. Nr. 50 41. §)

Grozījumi Ministru kabineta 2007. gada 2. oktobra noteikumos Nr. 655 "Noteikumi par profesionālās izglītības programmu īstenošanas

izmaksu minimumu uz vienu izglītojamo"

Izdoti saskaņā ar Izglītības

likuma 14. panta 20. punktu

1. Izdarīt Ministru kabineta 2007. gada 2. oktobra noteikumos Nr. 655 "Noteikumi par profesionālās izglītības programmu īstenošanas izmaksu minimumu uz vienu izglītojamo" (Latvijas Vēstnesis, 2007, 161. nr.; 2008, 190. nr.; 2012, 133., 184. nr.; 2013, 176. nr.; 2014, 162. nr.; 2016, 140. nr.; 2017, 5. nr.) šādus grozījumus:

1.1. aizstāt 5.1 punktā vārdus "Alsviķu profesionālajā skolā" ar vārdiem "Smiltenes tehnikumā";

1.2. svītrot 6.1 punktu;

1.3. aizstāt 1. pielikuma 5.2.3. apakšpunktā vārdus "ar īpašām vajadzībām" ar vārdiem "ar speciālām vajadzībām";

1.4. izteikt 1. pielikuma 6.3. apakšpunktu šādā redakcijā:

"6.3. ne mazāk kā 14,5 procenti no šā pielikuma 6.1. apakšpunktā noteiktā finansējuma – samaksai par pedagogu papildu pienākumiem, pedagogu mēneša darba algas likmes palielināšanai, kā arī profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi pēc 2017. gada 9. augusta;";

1.5. izteikt 1. pielikuma 6.7. apakšpunktu šādā redakcijā:

"6.7. profesionālās darbības kvalitātes piemaksām nepieciešamais finansējums pedagogiem, kuriem profesionālās darbības 3., 4. un 5. kvalitātes pakāpi apliecinošs dokuments izsniegts līdz 2017. gada 9. augustam. Līdz šāda kvalitātes pakāpi apliecinoša dokumenta derīguma termiņa beigām nozares ministrija nepieciešamo finansējumu aprēķina un izglītības iestādēm sadala, ņemot vērā:

6.7.1. pedagogu darba likmju skaitu attiecīgā gada 1. septembrī, pamatojoties uz informāciju par darba likmju skaitu, ko izglītības iestādes ir iesniegušas nozares ministrijai;

6.7.2. piemaksas apmēru atbilstoši Izglītības likuma pārejas noteikumu 59. punktam."

2. Šo noteikumu 1.4. un 1.5. apakšpunktu piemēro ar 2018. gada 1. septembri.

Ministru prezidents Māris Kučinskis

Izglītības un zinātnes ministrs Kārlis Šadurskis